**MMD 1. Semester Eksamen, Mia Stærk**

**Forside:**

Multimedie design

1.Semester eksamen

Mia R. stærk

Vejledere: Sheena Healy og Ida Knudsen

Link Website:

Link versionsstyring:

Antal tegn: 24.000 – 36.000 (10-15 sider)

**Indholdsfortegnelse:**

1. **Indledning:**

Opgavens Indhold: Lav en hjemmeside for et spil fra pensum (portal) med udgangspunkt i, at skulle promovere spillet.

Analyse af den kommercielle værdi i en stærk visuel stil og unikt game design som merværdi i design af et website.

Hvis websitet laves til potentielle nye spillere, skal der tages højde for at minimere spoilers for spillets storyline. Hvis Websitet er tiltænkt potentielle investorer, er der mere frihed i designet, men også mere fokus på det kommercielle element i promoveringen.

1. **Problemformulering:**

Denne opgave udforsker design af et website til Portal, der har til formål at præsentere spillets potentiale for investorer. Fokus vil være på at skabe et website, der effektivt formidler spillets humoristiske dialog, kerne gameplay-mekanikker, visuelle stil og innovative karakter.

I stedet for at undgå spoilers, vil websitet aktivt benytte spillets overraskende plot-twists og ikoniske øjeblikke til at demonstrere dets originalitet og underholdningsværdi.

Opgaven vil analysere, hvordan designvalg kan understøtte en sådan præsentation, og hvordan Valves erfaring med at markedsføre innovative spil kan informere websitets strategi for at fange investorernes interesse.

1. **Definitioner:**

Nedenfor en liste med forklaringer på nogle af de begreber der vil optræde i rapporten.

|  |  |
| --- | --- |
| AI | Kunstig intelligens. |
| Desk Research | Information der er tilgængelig på nettet, i bøger eller via andre medier. |
| DLC | Downloadable Content. Eks. Ekstra baner, musik, artwork. Se også Skins. |
| Empirisk data | Data baseret på observationer eller tests. |
| Hypotese | Forventning der ikke er bakket op af data endnu. |
| Flow | Når sværhedsgrad og evner følges ad. |
| Mods | Ændringer der kan downloades og implementeres i spil. Ofte udviklet af brugerne. |
| Norman Doors | Designfejl hvor form og funktion ikke stemmer overens. |
| Placeholder | Midlertidigt element der bruges til at visualisere et design inden det er færdigudviklet. |
| pixels | Individuelle firkanter der sammen danner en visuel repræsentation. Eks. Et billede. |
| Reddit Forum | Grupper på hjemmesiden Reddit, hvor folk samles om forskellige emner. |
| Respondenter | Personer der har besvaret et spørgeskema eller test. |
| Responsiveness | Hvorvidt et website reguleres ift. Størrelsen og formatet af den skærm det vises på. |
| Single-player spil | Et spil som man spiller alene. |
| Skins | Modifikationer på udseendet af elementer, uden nogen gameplay-forskel. |
| Stylesheet | Sammendrag af vigtigste visuelle elementer til brug som referenceramme i design. |
| SWOT | Analyse af en virksomheds Styrker (S), Svagheder (W), Muligheder (O) og Trusler (T) |
| Tutorial | En ”lær hvordan man gør”-fase. |

1. **Afgrænsning:**

Sprog:

Selvom PORTAL kan spilles med flere sprogindstillinger, fokuserer jeg på at lave en engelsksproget version af websitet.

JavaScript:

JavaScript er uden for pensum, og er udelukkende til stede for funktionalitet der ikke kunne opnås uden. Derfor er den genereret af AI, og derfor vil jeg ikke gennemgå koden her i rapporten, men blot forklare funktionaliteten.

Test:

Jeg har prioriteret at færdiggøre så mange detaljer som muligt inden faktisk udførelse af test. Det gøres for ikke at teste for problematikker, som der ikke hersker tvivl om eksisterer og kræver arbejde.   
Det betyder i praksis at jeg har forberedt strukturen for min brugertest, men først vil udføre testen og bearbejde resultaterne af den, efter rapporten er afleveret.

1. **Metode:**
   1. Double Diamond.

Designproces der består af fire trin.   
**Discover:** Dataindsamling om spillet, virksomheden og målgruppen gennem spørgeskema og desk research.   
**Define:** Analyse at data for at få identificere målgruppebehov og designtilgange.   
**Develop:** Konceptudvikling og prototyper baseret på indsigt fra analysen.  
**Deliver:** Test og implementering af det endelige design.

* 1. Markedsanalyser.

**BMC:** Business Model Canvas. Analyse af en virksomheds kerneelementer.  
**VPC:** Value Proposition Canvas. Analyse af hvordan et produkt opfylder målgruppens behov.

* 1. Dataindsamling

En spørgeskemaundersøgelse benyttes for at samle data der let kan kvantificeres. Det bruges her til at kortlægge målgruppen, ud fra generelle spørgsmål om køn og alder sammenholdt med hvor positive besvarelserne er, indenfor specifikke emner.

* 1. AI

AI er blevet brugt til fejlsøgning og kodeoptimering, samt til at foreslå syntax ved kode der ikke er direkte beskrevet i pensum som eks. Perspektiv-forvrængning.

Lydafspillerens brugerinterface og autoplay er lavet med JavaScript, da den ønskede funktionalitet ikke kunne opnås uden. Da JavaScript ligger udenfor pensum på 1. semester, er denne del genereret næsten udelukkende ved hjælp af AI.

Til at generere nye linjers dialog til spillets AI antagonist, GLaDOS, er der benyttet AI. Dette dog mest fordi det føltes i spillets ånd at benytte det til det formål.

* 1. Test af hjemmeside

Test af hjemmesidens brug med specifikke opgaver for brug og navigation af hjemmesiden, efterfulgt af et kort interview om hjemmesidens visuelle design.

1. **Kildekritik:**

Der kan indsamles en stor mængde information via Valves egne kanaler. De kilder kan anses for at være pålidelige, men vil i udgangspunktet være positivt indstillet over for Valve, og oplysninger derfra bør derfor behandles med det for øje.

Spørgeskemaundersøgelsens respondenter er fundet i Reddit Communities r/valve, r/puzzlevideogames og r/portal, samt via min egen facebookside. Det gør det meget nemt at finde respondenter i målgruppen, men man bør have for øje, at de formentlig er positivt indstillet overfor spillet Portal, for overhovedet at være tilmeldt de Reddit Communities.

1. **Selve opgaven:**

Opgaven består i at præsentere spillet PORTAL ved hjælp af en hjemmeside. Hjemmesiden skal være designet på baggrund af en analyse af målgruppen og afsenderen samt modtageren af produktet.   
Målet med hjemmesiden er at gøre potentielle investorer opmærksom på muligheden for at investere i en genudgivelse af spillet. Derfor vil websitet både præsentere selve spillet, men også hinte til argumentationen omkring hvorfor en investering kunne være en god forretning.

**7.1 Double Diamond: Discover/Research**  
  
Data indsamling vha. Brugerundersøgelser og Desk Research. Der indsamles data omkring Valve som virksomhed, og laves en brugerundersøgelse for bedre af kunne definere målgruppen af Portal Spillere, samt kortlægge hvilke elementer af PORTAL spillerne resonerer kraftigst med.

Virksomhedsanalyse Valve:

For at kunne målrette designet og brugergrænsefladen af den nye website for Portal, er Valves virksomhedsstruktur blevet analyseret.

Valve har mange selvudviklede spil bag sig, men er derudover selskabet bag platformen Steam.

Nedenfor ses et BMC for Valve.   
Kilder: [[1]](#footnote-2) [[2]](#footnote-3) [[3]](#footnote-4) [[4]](#footnote-5) [[5]](#footnote-6) [[6]](#footnote-7) [[7]](#footnote-8)

Et billede, der indeholder tekst, skærmbillede, Font/skrifttype, nummer/tal

Automatisk genereret beskrivelse

**Figur 1.1** *BMC for firmaet VALVE, der står bag flere spiludgivelser og platformen Steam.[[8]](#footnote-9)*

Målgruppe:

På Steam hvor man kan købe Portal til PC har spillet 98% positive anmeldelser historisk, og også 98% positive anmeldelser for de seneste 30 dage. Eftersom spillet er 17 år gammelt, kunne man sagtens have forestillet sig at de nylige anmeldelser ville være mindre positive, fordi der er sket stor udvikling for videospil og især grafikken i gamle spil ofte vil trække anmeldelserne ned.[[9]](#footnote-10)

Baseret på Portals alder, spiltype, og stil kan der opstilles hypoteser for målgruppen.

Disse hypoteser skal be- eller afkræftes ved hjælp af en spørgeskemaundersøgelse som sendes ud i fællesskaber hvor der forventes at være en stor andel af folk der godt kan lide spillet. Det skrives på engelsk for at nå bredere ud i forhold til at indhente svar, og fordi det foreløbigt antages at hjemmesiden kommer til at være målrettet en engelsk-sproget modtager.

Spørgsmålene skal kortlægge hvad respondenterne synes om specifikke elementer af spillet, der ved en gennemspilning forekom som værende bærende elementer.

Spørgeskemaet sendes ud i reddit forums r/valve, r/puzzlevideogames og r/portal. Svardata indsamles og analyseres efter 5 dage.

Spørgeskemaet består af følgende spørgsmål:

* Age?
  + 10 års intervaller
  + Formodning om at mange spillere er over 30, på grund af spillets alder.
* Gender?
  + Man / Woman / Non-binary
  + Interesse i forskelle på rating baseret på køn.
* Which elements of video games do you usually enjoy? Select any and all that define you as a player.
  + Quantic Foundry Spillertyper.[[10]](#footnote-11)
  + Portal giver især spiloplevelse indenfor kategorierne: Destruction, Strategy, Completion, Story og Discovery. Interesse i, hvorvidt det afspejler sig i målgruppen.
* Have you ever played PORTAL 1?
  + Yes / no - IF NO, Is there any specific reason that you haven't played PORTAL 1?
  + Sørger for kun at få svar fra folk der har spillet.
* When did you last play PORTAL 1?
  + 5 års intervaller
  + Interesse I, om spillet stadig spilles, eller om spillere er nostalgiske efter mange års pause.
* Is there any particular elements of the game that you recall as being especially good?
  + Skriv dit svar – ikke obligatorisk
  + Kan give værdigfuld insigt i hvad folk husker,   
    Hvis resten af spørgsmålene ikke giver nok information om hvorfor folk rater elementer som de gør, er der potentiale for at kunne finde svar her.   
    Spørgsmålet stilles før respondenterne skal rate elementer af spillet, for at gøre svaret så umiddelbart og un-biased som muligt.
* How would you rank the Game Design element of the Portals as a mechanic in PORTAL?
  + 1 – 5 stjerner
  + Forventer meget høj rating, da det er grundstenen i spillet.
* How would you rank the Storytelling of PORTAL?
  + 1 – 5 stjerner
  + Er folk tilhængere af det subtile og ofte tavse narrativ i spillet?
* How would you rank the Humor of PORTAL?
  + 1 – 5 stjerner
  + Morbid og sarkastisk humor er gennemgående, og formodningen er en ret høj rating.
* How would you rank the in-game environment / the setting of Aperture Labs in PORTAL?
  + 1 – 5 stjerner
  + Interesse I, hvorvidt den 17 år gamle grafik trækker ned i spilleres rating.
* How would you rank the character design of GLaDOS (the female robotic voice over the speakers)?
  + 1 – 5 stjerner
  + GLaDOS er eneste karakter med dialog, og derfor et bærende element i historiefortællingen.
* What is your overall rating of PORTAL1?
  + 1 – 5 stjerner
  + Svaret bruges I argumentationen for investering i spillet.
* Would you consider playing/replaying PORTAL 1, if it had a 20 year anniversary remake in 2027?
  + Yes / No / Maybe
  + Svaret bruges I argumentationen for investering i spillet.


**7.2 Double Diamond: Define/Sythesis**

I denne fase analyseres, sorteres og kondenseres de indsamlede data for at få et klart overblik over brugerne og hvilket behov produktet forventes at opfylde.

Databehandling af spørgeskema:


Efter 5 dage indsamles og analyseres besvarelserne fra spørgeskemaundersøgelsen[[11]](#footnote-12). Der var i alt 350 respondenter. Iblandt dem var 3 trolls, hvis besvarelser efterfølgende er blevet slettet. Derudover var der 2 respondenter der ikke havde spillet Portal 1. Data fra de resterende 345 respondenter er analyseret herunder.

Baseret på besvarelserne på spørgeskemaundersøgelsen, kan målgruppen for spillere af PORTAL kortlægges mere præcist.

**Alder:**

Blandt andet alderen på spillerne var overraskende. Hypotesen var, at alderen på spillet ville influere alderen på spillerne, men det er ikke tilfældet her.

**Figur 2.1** *Aldersfordelingen af spørgeskema-respondenter.[[12]](#footnote-13)*

**Køn:**

Spillerne er hovedsaligt mænd, men de kvinder og andre køn der har spillet PORTAL har en lige så høj overall rating af spillet som mænd, så det er ikke fordi spillet resonerer klarere hos mænd end hos kvinder og de andre køn.

**Figur 2.2** *Kønsfordelingen af spørgeskema-respondenter.[[13]](#footnote-14)*

Et billede, der indeholder tekst, skærmbillede, Font/skrifttype, design

Automatisk genereret beskrivelseIfølge websitet similarweb.com der tracker website trafik[[14]](#footnote-15), er 73% af Steams trafik fra mænd, og 27% fra kvinder, så det faktum at PORTAL har en kønsfordeling der er mere jævn end Steams generelle trafik, kan man udlede at spillets målgruppe ikke er kønsspecifik, men at distributionsplatformen simpelthen har en overvægt af mænd.

**Figur 2.3** *Gennemsnitlig Overall Rating af PORTAL fra hhv. Mandlige og Kvindelige respondenter af spørgeskema-undersøgelsen.[[15]](#footnote-16)*

**Spillerprofiler:**

Et billede, der indeholder tekst, skærmbillede, diagram, Parallel

Automatisk genereret beskrivelseDen generelle rating af PORTAL er, ved analyse af resultaterne fra spørgeskemaundersøgelsen, ikke stærkt afhængig af, om respondenterne har svaret ”ja” til at være spillere der nyder spilelementer som PORTAL ikke kan opfylde, eller ej.

PORTAL er et single-player spil, og kan ikke opfylde behovet for ”Competition” eller ”Community” i selve spillet. Derfor kunne man antage at det ville score en lavere rating hos spillere der værdsætter disse elementer. Det er dog ikke tilfældet, da disse spillere kun har en marginalt lavere rating (4.69) end resten af spillerne (4.74)[[16]](#footnote-17).

Dog kan man selvfølgelig se at det er de to lavest repræsenterede spillerprofiler blandt respondenterne.

**Figur 2.4** *Gennemsnitlig Overall Rating af PORTAL fra hhv. Mandlige og Kvindelige respondenter af spørgeskema-undersøgelsen.[[17]](#footnote-18)*

De højest repræsenterede spillerprofiler med mere end 60% er Story (81,7%), Discovery (66,7%), Strategy (64,9%) og Design (62,9%).

Svardiagram i Analyse. Titel på spørgsmål: Which elements of video games do you usually enjoy?
Select any and all that define you as a player.. Antal svar: 345 svar.

Et billede, der indeholder tekst, skærmbillede, Font/skrifttype

Automatisk genereret beskrivelse**Figur 2.5** *Fordeling mellem angivne spillerprofiler blandt respondenter af spørgeskemaundersøgelsen. Respondenterne har valgt alle profiltyper de synes passer på dem.[[18]](#footnote-19)*

**Figur 2.6** *Quantic Foundry Spillerprofiler.[[19]](#footnote-20)*

Hvilke elementer af Portal resonerer med Spillere?

Rating af de enkelte elementer der syntes at være bærende for spillets succes var obligatorisk. Ratingen er lavet på en skala fra 1 til 5 stjerner.   
Derudover var der et åbent spørgsmål inden de skulle tage stilling til rating. 270 (82% af respondenterne) besvarede det åbne ikke-obligatoriske spørgsmål om hvorvidt der var specifikke elementer de genkaldte sig som værende specielt gode, og ud fra disse besvarelser er der følgende gennemgående tendenser for svarene:

* + **Overall Average Rating 4.73**

**Puzzle-design og Mechanics:**

Spillere roste de unikke og udfordrende puzzles, der fik dem til at tænke kreativt. Den stigende sværhedsgrad gav følelsen af Flow, fordi evner og sværhedsgrad hele tiden fulgtes godt ad.

Portalernes mechanic bliver beskrevet som innovativ og banebrydende, og mange er imponerede over Portals evne til at skabe unikke og udfordrende gameplay-oplevelser. Selvom der er komplekse muligheder for hvordan portalerne skal bruges, fandt mange det intuitivt og let at forstå. Portalerne skabte en "mind-bending" oplevelse, hvor spillere blev tvunget til at gentænke rum og fysik, og det gav dem mulighed for at eksperimentere og finde kreative løsninger. Spillets evne til at introducere disse mechanics problemfrit uden eksplicitte tutorials blev også rost.

* + **Portal Mechanic Average Rating 4.77**

**Atmosfære og omgivelser:**

Den "uhyggelige (eerie)" og "ubehageligt ensomme (desolate)" atmosfære med de tomme og forladte rum og den overordnede æstetik, efterlod et varigt indtryk på mange spillere.   
Musikken nævnes af flere som medvirkende til at skabe atmosfæren.

* + **Environment Average Rating 4.59**

**Fortælling:**

Spillere værdsatte spillets "korte og søde", men effektfulde historiefortælling, med karakteren GLaDOS og hendes onde afsløring som et højdepunkt. Omgivelsernes miljømæssige fortælling blev rost for at være et vigtigt og meget effektfuldt element af det samlede narrativ.

* + **Storytelling Average Rating 4.23**

**Humor/GLaDOS:**

Spillets humor blev ofte nævnt som et stærkt punkt, hvor GLaDOS' dialog og "komiske trusler" var særligt mindeværdige. Hendes ondskabsfulde, men alligevel underholdende personlighed er et højdepunkt for mange. Det "plot twist" hvor GLaDOS afsløres som spillets antagonist var for mange spillere med til at gøre Portal's historie mere spændende og uforudsigelig.

* + **Humor Average Rating 4.33**
  + **Character Design Average Rating 4.52**

Efter færdig analyse af spørgeskemasvar, står det klart at to ekstra spørgsmål ville have været relevante at have medtaget, for at have empirisk data for dem.

* + 1. En undersøgelse af spillernes fornemmelse af Flow.   
       Via besvarelserne på det åbne ikke-obligatoriske spørgsmål, kan der udledes nogle konklusioner, men det havde været relevant at have det som et specifikt spørgsmål i undersøgelsen, så der kunne indsamles data fra alle respondenterne.
    2. En direkte undersøgelse af i hvor høj grad spillets 17 år gamle grafik påvirker spillet negativt. Formodningen var, at dette ville komme til udtryk i ”environment” besvarelsen, og måske er den høje rating der, en besvarelse af det, men et mere direkte spørgsmål ang. Grafikken havde potentielt givet noget relevant data.

Målgruppe:

Resultaterne af målgruppeanalysen kan kondenseres til følgende primære punkter:

Et billede, der indeholder tekst, skærmbillede, Font/skrifttype, Tryk

Automatisk genereret beskrivelse

**Figur 2.7** *Primær målgruppe for PORTAL.[[20]](#footnote-21)*

Flow og sværhedsgrad:

PORTAL er ud fra Flow-teori perspektivet et meget interessant spil.

Det er bygget op med tre distinkte elementer, som hver især danner rammen for et Flow.

**1. del:** Testchambers.

**2. del:** Escape.

**3. del:** GLaDOS boss fight.

Der er ikke nogen egentlig toturial, men som spiller starter man med at have begrænset adgang til muligheder, men også udfordringer og puzzles som er simple at løse. Man guides af Voiceover fra GLaDOS og via skiltning, og opdager løbende nye løsningsmuligheder gennem de forskellige Testchambers. Sværhedsgraden bliver løbende højere, men spillet er designet til at du ikke sættes langt tilbage hvis du dør, og du respawner igen uden nogle følgevirkninger. Det giver spillere mod til at eksperimentere og afprøve mulige løsninger.

Et billede, der indeholder tekst, skærmbillede, Font/skrifttype, logo

Automatisk genereret beskrivelse

**Figur 2.8** *Rækkefølge af introduktion af nye spilelementer i PORTAL.[[21]](#footnote-22)*

Også kompleksiteten udvikler sig løbende i løbet af de 19 testchambers som der introduceres interagerbare elementer. Fordi hver introduktion medfører nye muligheder for at lave puzzles, bliver spillet nærmest eksponentielt mere komplekst ved hvert nyt element.

Selvom første del af spillet med Testchambers ikke har føltes som en tutorial, men som en helstøbt og fuldt ud underholdende spiloplevelse, opfylder den del nu både funktionen og fornemmelsen af en tutorial. For på nuværende tidspunkt har man afprøvet alle mechanics, ofte med hjælp og guide fra GLaDOS, og i kontrollerede omgivelser.

Efter det sidste Testchamber, nummer 19, opdager man at GLaDOS voiceoveren planlægger at dræbe en, efter man ikke længere er brugbar som testobjekt fordi man har færdiggjort alle tests. Der er løbende hints omkring GLaDOS’ mere ondskabsfulde side, og det er tidligt etableret at man har mere værdi som ressource end som person. Men herefter starter anden del af spillet, hvor man forsøger at slippe ud af Aperture Labs.

Nu starter Flowet forfra. Man har som spiller adgang til alt hvad man har lært gennem testchambers, men nu skal de færdigheder afprøves i langt mindre kontrollerede omgivelser, og man skal til at genlære hvordan man kan manipulere omgivelserne i ens favør. Så man er ikke sat tilbage til nul, men sværhedsgraden for selve de puzzles der skal løses bliver for en tid noget lettere mens man som spiller vænner sig til den nye virkelighed.

I slutningen finder man frem til GLaDOS, og skal kæmpe imod hende for endeligt at slippe ud.   
Rent spildesignmæssigt er denne del meget anderledes end alle de andre elementer af spillet. Alene det faktum at der her introduceres en timer så man ikke har uendeligt tid til at løse det, giver en anden spiloplevelse. Også løsningen af denne puzzle er anderledes end resten af spillet, og løsningen åbner samtidig op for et bærende element i efterfølgeren PORTAL 2, da der i kampen introduceres GLaDOS’ personality-cores, som narrativt er et væsentligt element fremadrettet.

Humor:

Spillets humoristiske indslag er i høj grad baseret på absurditet. Den kommer blandt andet til udtryk via de mange arbejdsplads-plakater man finder rundt omkring, og så kommer den især til udtryk via antagonisten GLaDOS.

GLaDOS' humor har en gennemtrængende ligegyldighed over for menneskeliv. Hun bruger ofte vittigheder, der trækker på eksistentiel absurditet, hånende kommentarer om spilleren og tørre, næsten apatiske observationer, der forstærker indtrykket af hendes manglende empati.   
Især hvordan hun vender dybt alvorlige emner – som død, isolation eller eksperimentel tortur – til små, ironiske bemærkninger. De fremstår næsten barnligt uskyldige i deres levering, men samtidigt afslører de hendes manipulerende og kontrollerende natur.

Value Proposition Canvas:

Baseret på målgruppeanalysen og analysen af PORTAL er der udarbejdet et Value Proposition Canvas (VPC).

Et billede, der indeholder tekst, skærmbillede, cirkel, diagram

Automatisk genereret beskrivelse

**Figur 2.9** *Value Proposition Canvas (VPC) for PORTAL og spillets primære målgruppe.[[22]](#footnote-23)*

Styling for Portal website:

Farver, fonte og environments fra spillet, skal være gennemgående i websitedesignet, for at sikre visuel consistency, og for at ramme den samme stemningsmæssige tone som spillet har.

**Et billede, der indeholder tekst, Font/skrifttype, Grafik, grafisk design

Automatisk genereret beskrivelseEt billede, der indeholder tekst, Font/skrifttype, skærmbillede, Grafik

Automatisk genereret beskrivelse**

**7.3 Double Diamond: Develop/Ideation**

I denne fase udvikles og designes produktet ud fra de data og analyser der er lavet.

Website Designtilgang:

Da ”environment” og ”atmosphere” er vigtige elementer for spillere, vil disse i høj grad bruges som designmæssigt udgangspunkt. Det skal sikre consistency mellem website og spil, og derfor bruges der screenshots fra PORTAL som baggrundsbillede på hver enkelt side af websitet.   
Det betyder også at der er en del designmæssige valg og kode der ikke kan genbruges gennem websitet.

Valget udfordrer navigationens brugervenlighed. Hvis elementer skifter udseende fra underside til underside, er det sværere for brugeren at navigere i. Et fokus i en senere brugertest af hjemmesiden vil derfor være, hvorvidt det er nødvendigt at lave navigations-elementer der er gennemgående gennem hele siden.

For ikke at forvirre brugeren mere end højst nødvendigt, designes websitet så det opfylder mange af de mental models som brugere har for websites. Derfor placeres menuen konsekvent i venstre side af skærmen, og der tilføjes ”breadcrumbs” nær toppen af skærmens venstre side.

Environments:

Websitet deles op mellem følgende fire undersider med hver deres environment. Forside/index/Home, Contact, Investors og About

**Et billede, der indeholder fliser, skærmbillede, mur, indendørs

Automatisk genereret beskrivelseForside/index/Home**   
Environment: Testlab.

Environmentet TestLab er valgt fordi det, ligesom index-siden af et website er det første sted man præsenteres for.

*Portal in game screenshot. Billede af testchamber 02*.

Et billede, der indeholder indendørs, mur, Lægge gulv/gulv, ejendom

Automatisk genereret beskrivelse**Contact**  
Environment: Office/Workspace

Man oplever I løbet af spillet aldrig et receptionsområde, men fornemmelsen af et område hvor der ville være folk til at tage telefonen og svare på mails er valgt til baggrunden for contact undersiden.

*Portal in game screenshot. Billede af forladt kontor arbejdsmiljø*.

Et billede, der indeholder skærmbillede, PC-spil, Digital sammensætning, 3D-modellering

Automatisk genereret beskrivelse**Investors**  
Environment: GLaDOS chamber

Alt komminikationen på siden og i spillet er narrativt mellem brugeren og GLaDOS. Og potentielle investorer ville skulle kommunikere direkte med hende hvis de beslutter sig for at investere. Derfor skal hun præsenteres direkte på siden.

*Portal in game screenshot. GLaDOS*.



**About**  
Environment: Ratman Den.

Som man udforsker websitet eller spillet, vil man kunne finde frem til områder hvor GLaDOS ikke kan se. Her finder man hints til, at ikke alt er som det ser ud til på overfladen.

*Portal in game screenshot. Billede af Ratman den*.

Baggrunde og perspektiv:

Ideen er at bruge det eksisterende design fra spillet så meget som muligt. Skiltet fra TestLab billedet skal derfor eks. fungere som baggrund for menuen.

De valgte baggrundsbilleder præsenterer udfordringer i designet af elementer på samtlige undersider. For at showcase spillets tredimensionelle environments, er der valgt billeder med perspektiver til at fungere som baggrundsbilleder.   
Billedet er gjort større ved hjælp af generativ udvidelse I Photoshop. Perspektivet er rettet, så skiltets vertikale linjer er helt vertikale. Dette for at mindske responsiveness udfordringerne, hvis billedet, og dermed menuen, skal skaleres. Der er rettet pespektiv for samtlige baggrundsbilleder, for bedre at opretholde alignment på trods af de forholdsvist komplekse baggrunde.

Et billede, der indeholder badeværelse, mur, indendørs, Kompositmateriale

Automatisk genereret beskrivelse*Redigeret Portal in game screenshot. Testchamber 02 environment til brug som baggrund for Home page.*

*Billedet er redigeret med Adobe Photoshop og Lightroom.*

I Adobe Lightroom er Skiltet redigeret vha. en maske så det lyser klarere end originalt, for at guide brugerens fokus til menuen og for at højne kontrasten.

Et billede, der indeholder tekst, skærmbillede, Font/skrifttype

Automatisk genereret beskrivelseHTML:

Logoet er designet simpelt som en container, ”.logo” indeholdende et billede af portal-logoet med gennemsigtig baggrund.

Billedet ligger i samme mappe som HTML siden, i en undermappe, img. Derfor kan det hentes ved at skrive src=”img/…” Jeg har givet billedet et id, så jeg kan referere direkte til det i CSS.

For at gøre det muligt at rette perspektivet så det passer til baggrunden, er der lavet et ekstra parent-element i form af containeren ”.perspective-logo”

Et billede, der indeholder tekst, skærmbillede, Font/skrifttype

Automatisk genereret beskrivelseCSS:

Alt er ift. Placering og skallering justeret ift. view-height (vh), da baggrundsbilledets placering er fast, men ændrer størrelse ved højdejustering.

At få de rigtige værdier i perspective, størrelse og transform er i høj grad et spørgsmål om at prøve sig frem.

Perspective virker kun på et parent-element, der har children med en transformation. Billedet bliver derfor nødt til at være i en container, da det ikke virker hvis billedet direkte selv er child af ”.perspective-logo”.

Billedet skal skalleres så det passer til dimensionerne af ”.logo”. Det gøres ved at sætte height og width til 100%.

Denne fremgangsmåde er brugt til stort set alle individuelle elementer, på alle undersider, da næsten alt skal justeres i perspektiv for at blende ind i baggrunden.

Et billede, der indeholder tekst, skærmbillede, Font/skrifttype

Automatisk genereret beskrivelseResponsivt design:

For siderne **Home**, **Contact** og **About** er baggrundsbilledet i det originale bredformat-design sat til position:top left, og size: auto 100vh.

Det betyder at størrelsen af billedet kun ændrer sig, hvis højden af billedet ændrer sig. Bredden er sat til auto, for at opretholde aspect ratio på billedet, og venstre øverste hjørne af billedet er altid i venstre øverste hjørne af skærmen. Det betyder også at skærmen kan blive meget bred uden at det ændrer på størrelsen af billedet.

Billederne er redigeret i Photoshop ved hjælp af generativ udvidelse til, at blive ekstra bredde i højre side, men have de indholdsmæssigt vigtige elementer i venstre side. Så der stadig i langt de fleste tilfælde vil være et baggrundsbillede på hele skærmen uanset format.

Udfordringen kommer når skærmen bliver smallere end den er høj. Eftersom indholdet ikke bliver presset sammen, men simpelthen forsvinder hvis skærmen bliver for smal, så er det nødvendigt at lave ændringer i designet baseret på aspect ratio snarere end pixel-bredde af skærmen, da det har væsentligt større indflydelse på hvornår designet har brug for justeringer.

Et billede, der indeholder tekst, skærmbillede, Font/skrifttype

Automatisk genereret beskrivelseDet gøres ved at tilføje en Media Query for når aspect ratio af skærmen bliver mindre end 4/3. For disse er der lavet et andet udsnit af baggrundsbilledet, så det passer bedre i kvadratisk og portrait format, og alle elementers placeringer rettes til efter det nye baggrundsbillede.

For undersiden **Investors** var ønsket at præsentere GLaDOS. Derfor er der her valgt et baggrundsbillede med hende centreret, og positionen af billedet centreret. Det skallerer dog stadig på ændringer i højden af skærmen. Det betyder selvfølgelig en anden type udfordringer med det responsive design, da elementerne her faktisk bliver presset sammen når aspect ratio bliver smallere.

Lyd:

Lydsiden er et vigtigt element for at generere atmosfæren i PORTAL, og fordi GLaDOS igennem 98% af spillet kun figurerer som en stemme over højttaleren.   
Derfor er det vigtigt i designet af dette website at inkorporere lydsiden. Både i form af spillets soundtrack og vigtigst af alt, i form af GLaDOS.

Et problem med automatisk lydafspilning er, at de fleste browsere ikke vil tillade det, uden brugerinteraktion. Udfordringen er, at lydelementet tilføjer et væsentligt boost af atmosfæren fra spillet, og det derfor meget gerne må aktiveres af brugerne. Det er svært at opnå, hvis det er et element der ikke er slået til automatisk og som brugerne ikke er tvunget til at interagere med.

Derfor benyttes JavaScript til at lave et forholdsvist simpelt script der afspiller lyden så snart brugeren har interageret med siden. På forsiden tilføjes et overlay som man skal klikke på, for at komme til selve siden, og det garanterer derfor en interaktion.

Undersidernes afspiller gør brug af SessionStorage funktionen til at starte afspilleren, hvis brugerens interaktion med forsidens overlay er logget i dens session. Som et fall-back til denne funktion, eller til hvis brugeren åbner direkte til en underside, er der også tilføjet til scriptet, at en interaktion med siden vil igangsætte afspilleren. Det er ikke 100% fejlsikkert at brugerne interagerer med sider hvor der ikke er interaktive elementer, men det er bedre end ingenting.

Der tages hensyn til, at det for mange er skrækkeligt irriterende hvis lyd afspilles automatisk på et website.   
Derfor sættes afspilleren til at afspille automatisk, men muted.

GLaDOS Soundbites:

Websitet <https://glados.c-net.org/> er en GLaDOS voice generator, og den bruges til at generere nye Soundbites i GLaDOS’ stemme.[[23]](#footnote-24) Disse soundbites kan downloades som .wav filer og bruges på websitet.

For at skrive dialog til voice generatoren er der gjort brug af Google AI, Gemini.  
Gemini er blevet bedt om at læse alle linjer dialog sagt af GLaDOS gennem PORTAL, og generere korte linjer dialog med fokus på forskellige specifikke elementer baseret på forskellige små prompts.   
Gemini har genereret over 100 linjer dialog, som derefter er kurateret, omskrevet og klippe klistret til 15-20 færdige linjers dialog som passer på det fokus der skal fremgå af websitet. Derudover er der uden brug af AI skrevet nogle linjers dialog der hjælper med at få de AI genererede dialoglinjer til at fungere mere Et billede, der indeholder tekst, skærmbillede, Font/skrifttype, nummer/tal

Automatisk genereret beskrivelsesammenhængende.

I processen med at få Gemini til at generere GLaDOS dialogen, opstod denne interessante samtale med Gemini som på mange måder cementerer hvorfor det virkede så rammende og passende at bruge AI til at løse netop denne specifikke opgave[[24]](#footnote-25):

De forskellige GLaDOS soundbites lægges over soundtracket fra spillet, og afspilles på websitet. For at lette kodningen på websitet redigeres soundbites og soundtrack sammen til en samlet lydfil, så der kun skal afspilles en enkelt lydfil på hver side.

Undertekster/Captions og synkronisering:

For at sikre at brugerne får glæde af GLaDOS’ kommentarer vil de automatisk afspilles af synkroniserede captions. Disse kan laves med HTML og CSS og trigges vha. en animation som **FadeInOut.** Hver linjes tekst bliver så delayet så de passer med hvornår Soundbiten afspilles i lydfilen.

Et billede, der indeholder tekst, skærmbillede, Font/skrifttype

Automatisk genereret beskrivelseDer er lavet et separat CSS dokument for captions-styling, som er gennemgående gennem hele websitet, mens selve timingerne ligger i de individuelle siders CSS, da de timinger vil ændre sig fra lydfil til lydfil.

For at opnå en reel synkronisering af captions og lyd, med denne simple caption-animation, er det vigtigt at lyden ikke stoppes eller startes af brugeren, men starter automatisk. Det kræver at der gøres brug af JavaScript for at fjerne brugerens adgang til play/pauseknappen.

**7.4 Double Diamond: Deliver/Implement**

I denne fase testes og tilrettes produktet. Det kontrolleres at brugeroplevelsen og interaktionen fungerer som planlagt.

Formålet med test:

Testen vil være en såkaldt brugertest. Det er en forholdsvist simpel website, så det vil ikke være en meget omfattende test. Men da der især skal testes på brugerinteraktion, er det den bedste test til formålet. [[25]](#footnote-26)

Via test af hjemmesiden skal der afdækkes om der eksisterer nogle såkaldte ”Norman Doors”[[26]](#footnote-27) hvor brugeren ikke intuitivt forstår hvordan man skal interagere med et element for at bruge det rigtigt.

Specifikke elementer skal testes:

**Menu** Forstår brugeren at man kan navigere rundt på siden vha. en menu på hver side?

**Lydkontrol** Forstår brugeren hvordan der tændes, slukkes og justeres lydstyrke. Og at lyden afspiller men er mutet, når man kan se captions på skærmen?

**Kontakt** Forstår brugeren hvordan man kan kontakte afsenderen via hhv. links og skreven information?

Efter selv testen vil der være et kort interview med testdeltageren om deres oplevelse af designet.

1. **Konklusion:**

På dette website præsenteres spillet PORTAL ved at bygge på de elementer som målgruppen fandt essentielle ved spillets succes. Websitet fremhæver spillets atmosfære og ensomme stemning for at genskabe spiloplevelsen.

Antagonisten GLaDOS er i spillet, og derfor også på websitet, gennemgående instrumental for at guide brugeren og tilføje den kyniske og absurde humor som PORTAL og VALVEs andre spil i samme univers, er kendt og elsket for.

GLaDOS’ dialog er derfor et bærende element af siden, men også hendes morderiske natur bliver afsløret, blandt andet via About siden, som er designet til at ligne ”Ratmans Den” komplet med advarsler mod at lytte til hende.

VALVE er et kendt brand i spilindustrien. Deres brugere elsker den ironiske tone i deres spil, og følelsen af, at de ikke tager sig selv super højtideligt og seriøst. Det er derfor ekstremt nærliggende at bruge det faktum til at kunne inddrage humoren i præsentationen overfor investorer.

De kolde kyniske tal er videnskabeligt velfunderede, men der er plads til advarsler fra ”Ratman” om manipulation. En investor der lader sig skræmme væk af det, er alligevel ikke den rigtige investor for dette projekt.

1. **Perspektivering:**

Fremtidige Udvidelser:

Muligheden for at udvikle en sektion dedikeret til spillerfællesskaber, hvor brugerne kan dele deres egne oplevelser, mods og fan-art, kunne styrke forbindelsen mellem spillere og investorer.

Forhold til Spilindustrien:

Projektet reflekterer tendenser i spilindustrien, hvor fokus på nostalgiske spilgenudgivelser, såsom remakes og remasters, ofte tiltrækker nye investorer og spillere. Dette kunne udnyttes yderligere ved at integrere historiske kontekster eller baggrundsmaterialer om spillets udvikling.

Bæredygtighed og Tilgængelighed:

Websitet er designet uden tunge mediefiler for at minimere belastningen på servere og sikre hurtig indlæsning, hvilket både forbedrer brugeroplevelsen og reducerer det samlede CO2-aftryk.

Tilgængelighed kunne forbedres yderligere ved at sikre, at siden følger WCAG 2.1-standarderne fuldt ud, så personer med handicap også kan opleve websitets indhold og interaktioner.

1. **Litteraturliste:**

1. Valve. (5. December 2024). STEAMWORKS: https://partner.steamgames.com/ [↑](#footnote-ref-2)
2. Valve. (5. December 2024). VALVE: https://www.valvesoftware.com/en/ [↑](#footnote-ref-3)
3. Valve. (5.. December 2024). STEAM: www.steamcommunity.com [↑](#footnote-ref-4)
4. Valve. (5. December 2024). STEAM: https://store.steampowered.com/ [↑](#footnote-ref-5)
5. Valve. (5. December 2024). X: https://twitter.com/valvesoftware [↑](#footnote-ref-6)
6. Valve. (5. December 2024). YouTube: https://www.youtube.com/@Valve [↑](#footnote-ref-7)
7. Valve. (5. December 2024). Dota2: https://www.dota2.com/news [↑](#footnote-ref-8)
8. Figur 1.1 BMC for Valve. Egen tilvirkning baseret på opgivne kilder. Efter model fra Strategyzer. [↑](#footnote-ref-9)
9. Valve. (16. December 2024). STEAM: https://store.steampowered.com/app/400/Portal/ [↑](#footnote-ref-10)
10. Quantic Foundry (5. December 2024) https://quanticfoundry.com/ [↑](#footnote-ref-11)
11. Spørgeskemaundersøgelse af egen oprindelse (slået op d. 11. december og aflæst d. 16. december). Bilag ? [↑](#footnote-ref-12)
12. Figur 2.1 Aldersfordelingen af Spørgeskema-respondender. Egen tilvikning baseret på data fra spørgeskema-undersøgelse. [↑](#footnote-ref-13)
13. Figur 2.1 Kønsfordelingen af Spørgeskema-respondender. Egen tilvikning baseret på data fra spørgeskema-undersøgelse. [↑](#footnote-ref-14)
14. SimilarWeb (2. Januar 2025) https://www.similarweb.com/website/store.steampowered.com/#demographics [↑](#footnote-ref-15)
15. Figur 2.3 Gennemsnitlig Overall Rating af PORTAL fra hhv. Mandlige og Kvindelige respondenter af spørgeskema-undersøgelsen. Egen tilvikning. Baseret på databehandling af svar fra spørgeskemaundersøgelse. [↑](#footnote-ref-16)
16. ChatGPT AI er brugt til at analysere spørgeskemabesvarelserne og sammenholde rating med forskellige grupperinger af respondenter baseret på spillerprofiler-besvarelser. [↑](#footnote-ref-17)
17. Figur 2.4 Gennemsnitlig Overall Rating af PORTAL fra spillere der har angivet ”competition” og/eller ”community” som en del af deres spillerprofil, og spiller der ikke har angivet et af disse to elementer som en del af deres spillerprofil i spørgeskema-undersøgelsen. Egen tilvikning. Baseret på AI databehandling af svar fra spørgeskemaundersøgelse. [↑](#footnote-ref-18)
18. Figur 2.5 Fordeling mellem angivne spillerprofiler blandt respondenter af spørgeskemaundersøgelsen. Respondenterne har valgt alle profiltyper de synes passer på dem. Egen tilvirkning. [↑](#footnote-ref-19)
19. Figur 2.6 Quantic foundry spillerprofiler. https://quanticfoundry.com/ [↑](#footnote-ref-20)
20. Figur 2.7 Primær målgruppe for PORTAL. Egen tilvikning. Baseret på data fra spørgeskema-undersøgelse. [↑](#footnote-ref-21)
21. Figur 2.8 Rækkefølge af introduktion af nye spilelementer i PORTAL. Egen Tilvirkning. [↑](#footnote-ref-22)
22. Figur 2.9 Value Proposition Canvas (VPC) for PORTAL og spillets primøre målgruppe. Egen tilvirkning. Efter model fra Strategyzer. [↑](#footnote-ref-23)
23. (17. december 2024) <https://glados.c-net.org/> [↑](#footnote-ref-24)
24. Gemini Google AI (15. december 2025) https://gemini.google.com/ [↑](#footnote-ref-25)
25. Gregersen, O., & Wisler-Poulsen, I. (2024). *Usability: Testmetoder til mere brugbare websites* (2. udgave, digital). Taastrup: Wislers Forlag. [↑](#footnote-ref-26)
26. Norman, Don A. (2013). *The Design of Everyday Things: Revised and Expanded Edition*. New York: Basic Books. [↑](#footnote-ref-27)